26 



vende, og jeg begyndte da Turen den 29. Juni 1918. Over 

 Frederiksværk — Hundested tog jeg til Rørvig og spadserede derfra, 

 stadig følgende Kysten, uden om Sjællands Odde, langs Sejrø Bugt 

 og Nexelø Bugt til hen imod Saltbæk Vig og endte saa Turen i 

 Kalundborg den 6. Juli. Min Rejse førte mig gennem meget 

 forskelligartede Egne , og blandt disse findes sikkert nogle af 

 Sjællands smukkeste og ejendommeligste. 



Mellem Rørvig og Nykøbing er Landet meget sandet. Det 

 hele ligner mest jydsk Natur : Ret store, virkelige Heder (Nakke 

 Lyng), hvor der saa at sige ikke træffes anden Vegetation end 

 Lyng (Calluna vulgaris), Revling (Empetrum nigrum) og Graaris 

 (Salix repens). Sandflugtstrækninger med Sandflugtplantager og 

 mange Steder langs Stranden lave Klitter uden for Sandflugt- 

 plantagerne. Fra Rørvig, omtrent ret mod Nord lige mod Dybe Sø, 

 strækker sig en gammel Klit, Højsand kaldet. Den er nu fjernet 

 ca. 1 km fra Isefjorden og helt tilgroet. Landet mellem Højsand 

 og Fjorden er lavt og de fleste Steder græsbevokset; men langs 

 Kysten — altsaa paa Fjordmundingens Vestside — findes klit- 

 agtige Strækninger med Bevoksning af Marehalm (Elymus 

 arenarius), Bulmeurt (Hyoscyamus niger) og Tornblad (Ulex 

 europaeus). Paa den nærmest Fjordmundingen liggende Del af 

 Kattegatskysten er Stranden stenet, og i Stedet for Klit findes 

 der her en lav, sandet Skrænt, ud til hvilken Marker med 

 sparsom Bevoksning af Faaresvingel (Festuca ovinaj strækker sig. 

 Passerer man saa Dybe Sø — en mærkelig Sø, der kun ved en 

 lav, ca. 50 m bred Tange er skilt fra Kattegat, og hvis Vand 

 alligevel er fuldstændig fersk, saa man kan drikke det — for- 

 andrer Stranden igen Karakter, idet man her fra en ret bred, 

 ganske stenfri Sandstrand kommer op i et Bælte af ret høje, 

 marehalmbevoksede Klitter, hvis Afstand fra en bagved liggende 

 Sandflugtplantage er ca. 100 — 150 m. Mellem Klitterne og Plan- 

 tagen findes lune Sænkninger, som er bevokset med spredt 

 Marehalm, Revling, Lyng og de yderste, lave Bjergfyr (Pinus 

 montana) fra Plantagen bagved, og som Markpiberen særlig 

 synes at ynde. 



Denne Natur finder man, til man naar ca. 10 km længere 

 Vest paa; dog hører Sandflugtplantningen op omtrent ret Nord 

 for Nykøbing. Sandstranden og Klitterne naar omtrent til Klint, 

 hvor Stranden skifter Karakter. Ved Klint er det en udpræget 

 Stenstrand, hvor Bredden er dækket af et meterhøjt Lag af store 



